યોગ એ નિશ્ચિત જ ભારતે માનવજાતને આપેલી અદ્ભુત, અદ્વિતીય અને અતુલનીય ભેટ છે, પણ આધુનિક સમયમાં કમનસીબે આપણે યોગને યોગાસન પૂરતાં જ સીમિત કરીને એને એક મજાક જ બનાવી નાખ્યો છે એટલું જ નહીં પણ પાવર યોગ, બિયર યોગ- જી હા, બિયર પીતાં-પીતાં યોગ કરવામાં આવે છે, ન્યૂડ યોગા મતલબ કે નગ્નાવસ્થામાં યોગાસન જેવા જાતભાતના યોગના નામે આને લોકોને બેવકૂફ્ બનાવી પૈસા કમાવવાનું સાધન બનાવી નાખ્યો છે.